સુરતના ગેસ્ટ્રોએન્ટ્રોલોજિસ્ટ ડૉ. પ્રફુલ્લ દેસાઈ ચોમાસામાં થતાં પેટના ૬૦ ટકા રોગો માટે બહારના ખાવા-પીવાને જ જવાબદાર માને છે. તેઓ કહે છે,‘આપણે ત્યાં જેવો વરસાદ આવે કે લોકો લારીઓ ઉપર મળતા તૈલી અને વાસી ચટપટા ખોરાક ઝાપટવા ઉપડી જાય છે. લારીનો ખોરાક સ્વાસ્થ્યની દૃષ્ટિએ જરાય આરોગ્યપ્રદ હોતો નથી. તેઓ કયારેય સારાં વાસણોનો ઉપયોગ કરતા નથી. બગીચાની આસપાસની લારીઓમાં તો મોટાભાગના લારીઓવાળા બગીચામાં છોડવાઓને પીવડાવામાં આવતું પાણી જ વાપરે છે તેનાથી જ લોકોને સૌથી વધુ પેટના રોગો થાય છે. એટલે જૉ લોકોને એનાથી બચવું હશે, તો ઈરછાઓ ઉપર કંટ્રોલ રાખ્યા વિના છુટકો નથી.’